पाएं अपने शहर की ताज़ा ख़बरें और फ्री ई-पेपरडाउनलोड करें
चिकित्सा शिक्षा विभाग में 140 सहायक प्राध्यापक के पदों पर भर्ती के लिए आवेदन की अंतिम तारीख 15 मई तक बढ़ा दी गई है। भर्ती प्रक्रिया को पूरा कराने की जिम्मेदारी छत्तीसगढ़ लोक सेवा आयोग को दी गई है। पिछले महीने ही इन पदों के लिए आयोग ने पात्र उम्मीदवारों से ऑनलाइन आवेदन मांगा था।
इसके लिए 2 अप्रैल से 1 मई तक आवेदन करने की तिथि का निर्धारण किया गया था। अब आयोग ने अंतिम तिथि में बदलाव करते हुए अब 15 मई तक ऑनलाइन आवेदन करने की छूट दे दी है। आयोग द्वारा जारी नोटिफिकेशन के मुताबिक कोविड-19 महामारी के कारण लॉकडाउन की स्थिति को देखते हुए ऑनलाइन आवेदन की तिथियों को संशोधित किया गया है। 15 मई की रात 11.59 बजे तक अब उम्मीदवार आवेदन कर सकेंगे। इसके अलावा ऑनलाइन आवेदन में त्रुटि सुधार के अवसर भी बढ़ा दिए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn